text: Вандали вилняха в Борисовата градина! Познавате ли ги?
  Автор: Иван Сотиров 11:35 / 11.11.2020 Коментари (1) 671
  Във видео, разпространено от Община Бургас, се виждат група тийнейджъри, които безмилостно, но весело рушат пейки в Борисовата градина. От администрацията на кмета Николов напомнят на всички потенциални вандали, че Общината има вече хиляди "очи" из целия град. И нощта не е прикритие за нечии изцепки и неразумни, а понякога и пиянски постъпки.
  Нека родителите на тези деца си ги разпознаят и да реагират някак (чуват се добре и гласовете им). Защото най-тежкото наказание могат да наложат те. Междувременно Общината ще предаде записа на полицията за разпознаване и издирване, тъй като след такива постъпки трябва да има възмездие. "Да, това не е най-голямото престъпление. Надяваме се тези младежи да си вземат поука и да не правят повече така. Но някой трябва да плати щетите и това най-вероятно ще са техните родители", казаха от Община Бургас.